##  **Образец № 1**

 **Съгласно чл. 78, ал. 10 от ЗУО**

**

#  РЕПУБЛИКА БЪЛГАРИЯ

#  Министерство на околната среда и водите

 РЕГИОНАЛНА ИНСПЕКЦИЯ ПО ОКОЛНАТА СРЕДА И ВОДИТЕ - Пловдив

**РЕШЕНИЕ**

На основание чл. 78, ал. 10 във връзка с чл. 35, ал. 3 от Закона за управление на отпадъците (ЗУО) и във връзка със заявления № УО-1894/03.11.2020г.и № УО-1894/2/10.12.2020г.

## **РЕГИСТРИРАМ И ИЗДАВАМ**

## **РЕГИСТРАЦИОНЕН ДОКУМЕНТ**

**№ 09-РД-794-00 от 18.12.2020 г.**

**на**

**„РАЛ - 202” ЕООД**

**І. Да извършва дейности по третиране на отпадъци на следните площадки:**

1. **Площадка № 1:**

С местонахождение: обл. Пловдив, общ. Пловдив, гр. Пловдив, район Тракия, п.к. 4023, ул. "Нестор Абаджиев" № 28-30, Бетоновъзел за производството на бетонови смеси и разтвори разположен в ПИ с идентификатор 56784.359.308 /*съотв. на УПИ I-397, кв.5 по плана на ЮИПЗ първа част* / по КК на гр. Пловдив и обща площ 18 439 кв.м.,

* 1. Вид (код и наименование), количество, произход на отпадъците и дейности по третиране:

|  |  |  |  |  |
| --- | --- | --- | --- | --- |
| **№** | **Вид на отпадъка 1** | **Дейности по****кодове 2,3** | **Количество****(тон/год.)** | **Произход** |
| **Код** | **Наименование** |  |
| **1** | **2** | **3** | **4** | **5** |
| **1** | 10 01 02 | Увлечена/летяща пепел от изгаряне на въглища | **R 5 -** Рециклиране/възстановяване на други неорганични материали**R 13 -** Съхраняване на отпадъци до извършването на някоя от дейностите с кодове /R 1 -R 12/,с изключение на временното съхраняване на отпадъците наплощадката на образуване до събирането им; | 8740 | Приети от физически и юридически лица |

**II. Mетоди и технологии за третиране на отпадъците по видове дейности, вид и капацитет на съоръженията**

Оползотворяването на увлечена летяща пепел с код 10 01 02, да се осъществява в изцяло автоматизирана инсталация - бетоновъзел с капацитет 65 куб. м./ч., използваща безотпадна технологията за производство на бетонови разтвори. Отпадъчните промивни води от дозиращата машина и бетоновозите, да постъпват в интегрирания към бетоновъзела събирателен резервоар. Обогатената с цимент вода посредством помпи да се влага обратно в производството на бетонови разтвори.

Доставката на основните суровини да се осъществява със специализирани тежкотоварни автомобили. Насипните инертни материали – пясък и трошен камък да се транспортират с гондоли със защитни покривала. На производствената площадка да се съхраняват в шест броя бетонови бункери-клетки. Цимента и увлечена летяща пепел с код 10 01 02 да се доставят с циментовози, снабдени с компресор за сгъстен въздух. От автомобила, посредством херметичен тръбопровод - под налягане със сгъстен въздух да се прехвърлят в херметично затворени силози. Производствената площадка да е оборудвана с три броя силози за цимент с вместимост 100 тона всеки един от тях и един силоз с вместимост 60-70 тона – за увлечена летяща пепел с код 10 01 02. За недопускане на прахоотделяне по време на зареждане, силозите да са с монтирани филтри за улавяне на праховата емисия. За производството на бетони и бетонови разтвори да се използва бетоно смесваща машина с номинален капацитет от производителя 100 куб.м/час, Процеса на дозиране и зареждане на бетоно смесващата машина да е изцяло автоматизиран. В софтуера на управление да има заложена работа с добавка, каквато се явява в случая увлечената летяща пепел с код 10 01 02, което да дава възможност да се програмира правилно и да се използва в различни рецепти за производство на бетонови смеси и разтвори.

За производството на бетонови смеси и разтвори да се използват следните суровини съгласно стандарт БДС ЕN 206-1:

* Цимент
* Фракциониран материал
* Пясък
* Химични (*влияещи на вискозитета на бетоновите разтвори и времето за свързване и втвърдяване*) и минерални добавки (Увлечената летяща пепел с код 10 01 02)
* Вода

Технологичната схема за оползотворяване */ R5-Рециклиране/възстановяване на други неорганични материали/* на увлечената летяща пепел с код 10 01 02 да е следната:

1. Разтоварване на увлеченатата летяща пепел с код 10 01 02 да става с циментовоз, чрез сгъстен въздух по херметичен тръбопровод до силоза.

2. При пълненето на силоза се освобождава съответния обем въздух, силно запрашен с отпадъка. Този въздух да се улавя от филтъра на силоза, който изпълнява ролята на пречиствателно съоръжение и да се подменя периодично.

3. От силоза за увлечена летяща пепел с код 10 01 02 по закрит тръбопровод , оборудван със шнек, да постъпва към кантарното и смесителните устройства на автоматизирания бетонов възел. Дозирането, измерването и смесването на суровините : цимент, инертни материали вода и добавки- увлечена летяща пепел с код 10 01 02, да става по автоматизиран начин от команден пункт, без пряка намеса на човешки фактор.

4. Готовата бетонова смес да постъпва по гравитачен път в бетоновоза и се отправя към съответния строителен обект.

Увлечената летяща пепел – отпадък с код 10 01 02, до момента на оползотворяване да се съхранява съобразно изискванията посочени в Наредбата за третиране и транспортиране на производствени и опасни отпадъци в затворен и обозначен силоз с капацитет 60-70 т.

Да не се допуска складиране на увлечената летяща пепел – отпадък с код 10 01 02, извън предназначения силоз, с цел недопускане на замърсяване на терените на работната площадка, включително и тези и извън пределите и.

**III. Условия, при които да се извършват дейностите по третиране на отпадъци**

1. Предаването за последващо третиране на отпадъците, включени в настоящото решение да се извършва само въз основа на писмен договор с лица, притежаващи документ по чл. 35 от ЗУО за отпадъци със съответния код съгласно наредбата по чл. 3 от ЗУО, както следва:
* разрешение или комплексно разрешително за дейности с отпадъци по чл. 35, ал. 1 от ЗУО;
* регистрационен документ за дейности с отпадъци по чл. 35, ал. 2, т. 3-5 от ЗУО;
* регистрационен документ за събиране и транспортиране на отпадъци или регистрация за дейност като търговец или брокер, когато същите имат сключен договор с лица, притежаващи разрешителен или регистрационен документ по чл. 35, ал. 1, съответно по чл. 35, ал. 2, т. 3-5 от ЗУО.
1. Площадката за отпадъци да отговаря на следните изисквания:

- да е разположена в близост до пътно платно и има осигурен достъп до него;

- да е оградена и охраняема;

- да е с достатъчна площ за извършване на дейностите с отпадъци;

- да има оборудвана вътрешна площадка за престой на колите по време на извършване на товаро-разтоварни дейности;

- зоните и местата (участъците) за третиране на отпадъци да са ясно обозначени и отделени от останалите съоръжения в обекта;

- да е пожарообезопасена чрез достатъчeн брой подходящи пожарогасители;

- да е с непропусклива настилка;

- да е оборудвана с приемателни съдове за събиране и съхраняване на отпадъците.

- Площадката да е изградена, оборудвана и да се експлоатира съгласно изискванията към площадките за третиране на отпадъци регламентирани в Приложение №2 от Наредбата за третиране и транспортиране на производствени и опасни отпадъци /ПМС 53/1999 год. – ДВ бр. 29/99г. /, както и съгласно изискванията на Наредба № Iз-1971 от 2009 г. за строително-техническите правила и норми за осигуряване на безопасност при пожар (обн., ДВ, бр. 96 от 2009 г.; посл. изм и доп. изм. и доп. ДВ. бр.63 от 31 Юли 2018г.)

**3.** Да се води отчетност и да се предоставя информация съгласно изискванията на наредбата по чл. 48, ал. 1 от ЗУО.

**4.** Забранява се:

- смесването на различни по вид, състав и свойства отпадъци;

- смесването на оползотворими с неоползотворими и на опасни с неопасни отпадъци;

- нерегламентираното изхвърляне на отпадъци, извън местата и съдовете определени за разделното събиране на всеки вид, в зависимост от неговия произход и характерни свойства, както и предаването им на лица, които не притежават необходимото разрешение по Закона за управление на отпадъците;

- изгарянето на отпадъци или всяко друго нерегламентирано обезвреждане, освен временното им съхранение до предаването им за последващо третиране, рециклиране, оползотворяване и или обезвреждане на фирми, притежаващи необходимото разрешение и мощности за това.

***Решението може да се обжалва чрез Директора на РИОСВ пред Министъра на околната среда и водите и/или пред Административен съд в района, на който е постоянният адрес или седалището на посочения в акта адресат, в 14-дневен срок от съобщаването му на заинтересованите лица и организации по реда на Административнопроцесуалния кодекс.***

**ИНЖ. ДЕСИСЛАВА ГЕОРГИЕВА**

*Директор на РИОСВ - Пловдив*